Carolus Duroiselle
Carolus Duroiselle (Charles Duroiselle; natus 1871) fuit eruditus Francicus, philologus linguae Pali, archaeologus et director (superintendent) Recensionis Archaeologicae Birmaniae sub imperio Britannico. Anno 1910 cum J. S. Furnivall et U May Oung condidit societatem Scientiarum Birmanicarum. Fuit socius Scholae Extremi Orientis Francicae et professor rerum Orientalium apud universitatem Yangonensem ab universitate anno 1920 condita.